<classify> LEONARD MANGOHA-DAR ES SALAAM JESHI la Polisi Kanda Maalumu ya Dar es Salaam, limesema mvua inayoendelea kunyesha jijini humo imesababishavifo vya watoto wawili. Akizungumza na waandishi wa habari Dar esSalaam jana Kamanda wa Polisi wa KandaMaalumu, Lazaro Mambosasa, alisema Mei 5mwaka huu alasiri maeneo ya Matosa Goba Wilaya yaKinondoni ulipatikana na mwili wa mtoto FrancisByabato baada ya kutoweka kwa siku mbili. Kamanda Mambosasa alisema mtoto huyo alipatikana akiwaamefariki dunia ndani ya kisima cha futi 30 kilichokuwa wazi, nyumbani kwao. Tukio jingine ni la Mei 12 maeneo la Mongo la Ndege, ambako uliokotwa mwili wa mtoto wa kiumeanayekadiriwa kuwa na umri wa miaka minne hadi mitano ambaye hajafahamika jina. Mwili huo ulikuwa ukielea katika Mto Msimbazi ukiwa haunajeraha lolote, mwili huo umehifadhiwa katika Hospitali ya Taifa ya Muhimbili,alisema Mambosasa. Alisema mvua hiyo inayoendelea kunyesha pia imesababisha uharibifu wa majengo ya Shule yaMsinge Mwale na Majani ya Chai zote za Kiwalani Wilaya ya Ilala naShule ya Sekondari Kibasila katika Wilaya ya Temeke ambayo imejaa maji nakusababisha kusimamishwa kwa muda. Pia mvua hii imesababishakufungwa baadhi ya barabara ikiwamo Barabara yaMorogoro eneo la Jangwani ambayo ilifungwa tangu saa 10 alfajiri na barabara yaKawawa eneo la Mkwajuni ambayo magari madogo hayaruhusiwi kupita mpaka majiyatakapopungua na kujiridhishakuwa eneohilo ni salama. Jeshi la Polisi linatoa wito kwa wakazi wa Dar esSalaam kuchukua tahadhari dhidi ya mvua inayoendelea kunyesha, sambamba na kuwamakini na watoto wenye umri mdogo. Pia tunaendela kufuatilia taarifa ya mvua inayoendelea kunyesha, alisema Mambosasa. Mapema jana asubuhi, Mkuu wa Idara ya Mawasiliano yaKampuni ya UDA-RT, Deus Buganywa, alitoa taarifa ya kusimamishwa hudumaya usafiri wa mabasi yaendayo haraka katiya Kimara Kivukoni, Kimara Gerezani, Morroco Kivukoni na Morroco Gerezani. Kwa mujibu wa taarifa hiyo, huduma hizo zilisimamishwakuanzia saa 10: 30 alfajiri ya jana kutokana na eneo hilo la Jangwani kujaamaji. Huduma zinazotolewa sasa ni kati ya Kimara Mbezi, Kimara Magomeni Mapipa, Kimara Morroco, Gerezani Muhimbili, Kivukoni Muhimbilina Gerezani Kivukoni. Tunaendelea kufuatilia hali ya maji katika eneo husika, maji yakipungua huduma zitarejea katikahali ya kawaida. Tunaomba radhi kwa usumbufu unatokana na kusimamishwa safari hizo, alisema. Wakati huo huo, Mamlaka ya Hali ya Hewa Tanzania TMAimetoa angalizo la kuwapo mvua kubwa kwa mikoa ya Dar es Salaam, Pwani, Tangana Visiwa vya Unguja na Pemba kuanzia leo hadi Mei 18 mwaka huu. Taarifa ya TMA pia metoa angalizo la kuwapo upepo mkali namawimbi makubwa katika baadhi ya maeneo ya ukanda wa Pwani kwa kipindi chotecha kuanzia leo. Jana, MTANZANIAlilishuhudia msongamano mkubwa wa magari katika barabara nyingi za kuingia nakutoka katikati ya jiji hilo, ikiwamo barabara ya Bagamoyo, kutokana na magarimengi kulazimika kutumia njia hiyo baada ya kufungwa barabara ya Morogoro. Katika eneo la Jangwani licha ya kufungwa, wananchi wengi walionekana wakivuka kwa miguuna baadhi yao wakitumia mikokoteni maarufu, kwa jina la guta, ambayo iligeuka biashara kubwa.  <topic>: KITAIFA 